[ca] En el seu esforç per fornir la sociologia d'una teoria del comportament amb la qual microfonamentar els fenòmens socials, Raymond Boudon va buscar una teoria que pogués presentar-se com a general (és a dir, una teoria que, atesa la seva fortalesa, pogués utilitzar-se "per defecte" en les explicacions). En aquesta cerca, Boudon va desconsiderar les causes biològiques i va defensar que la seva teoria de la racionalitat ordinària era la millor elecció, ja que oferia explicacions finals: quan una conducta s'explica com a resultat de creences que estan ben fonamentades en bones raons, estem oferint una explicació lliure de "caixes negres". En aquest article, sostindré que existeixen seriosos problemes en els arguments que va fer servir Boudon per descartar l'estratègia explicativa basada en les causes biològiques. En segon lloc, assenyalaré que algunes troballes recents de diverses ciències del comportament suposen un qüestionament radical del valor de la seva teoria de la racionalitat ordinària, com també una reavaluació positiva de la psicologia evolucionista. En vista d'aquestes troballes, podem sostenir que, moltes vegades, o bé les raons estan sistemàticament esbiaixades per causes biològiques, o bé aquestes causes causen directament la conducta, per la qual cosa llavors les raons són simples racionalitzacions. Per tant, ni l'estratègia explicativa basada en raons ni la basada en causes biològiques poden utilitzar-se "per defecte". Atès l'estat actual del nostre coneixement, la psicologia evolucionista no pot proposar-se com una teoria general del comportament, però està més ben situada per fer-ho en el futur: dependrà de la seva habilitat per construir models que integrin raons i causes biològiques.

[en] In his effort to provide sociology with a theory of behavior for the microfoundation of social phenomena, Raymond Boudon searched for a theory that could be presented as general (i.e., a theory that, given its strength, can be used "by default" in explanations). In this search, Boudon disregarded biological causes and stated that his Theory of Ordinary Rationality was the best choice, since it offers final explanations: when a behavior is explained as a result of beliefs that are grounded on good reasons, we are offering a black-box-free explanation. In this paper, I shall state that there are serious problems in the arguments that Boudon used to dismiss the explanatory strategy based on "biological causes". Secondly, I shall point out that some recent findings of several behavioral sciences constitute a radical questioning of the value of his Theory of Ordinary Rationality, as well as a positive revaluation of Evolutionary Psychology. In light of these findings, we can state that on many occasions, either reasons are systematically biased by biological causes, or these causes cause behavior, thus reasons are mere rationalizations. Therefore, neither the reason-based explanatory strategy nor the biological causes-based explanatory strategy can be used "by default". Given the current state of our knowledge, Evolutionary Psychology cannot stand as a general theory of behavior but is better placed to do the job in the future: it will depend on its ability to build models that integrate reasons and biological causes.